Blokkparti

Blokkparti er en betegnelse brukt om politiske partier som eksisterte i kommunistiske diktaturer i østblokken ved siden av det herskende kommunistpartiet, og som inngikk i en partiblokk sammen med kommunistpartiet.Bundeszentrale für politische Bildung: Politisk leksikon besøkt 27. februar 2014 Disse partiene var representert i parlamenter og regjeringer, men utøvet ikke noen egentlig makt, konkurrerte ikke mot det herskende partiet i valg (som uansett sjelden var demokratiske om slike ble gjennomført), og tjente kun til å gi et skinn av flerpartisystem og valgfrihet, i et forsøk på å gjøre kommunistenes politikk spiselig for ikke-kommunister. I DDR inngikk blokkpartiene og kommunistpartiet i «Den demokratiske blokken» kalt Die Nationale Front. Et ironisk uttrykk for blokkparti i DDR var «blokkfløyte».
 Referanser 

Kategori:Politiske partier
Kategori:Kommunisme
Kategori:DDR
Kategori:Politiske ord og uttrykk